
****

***Fake (f)or Real*: една изложба за фалшификациите и измамите**

**в човешката история. Потопи се в този свят на лъжи и измислици**

**и търси истината без страх!**

В периода 16 юли – 20 октомври 2024 г. в Националния етнографски музей гостува пътуващата изложба **„Истина или лъжа? История на подправянията и фалшификациите“** по проект на Европейския парламент, реализиран от Дома на европейската история в Брюксел.

Изложбата, чието оригинално заглавие е **„****Fake (f)or Real“** разглежда хронологично шест теми: *Власт и молитви, Опознаване на света, Обединяване и разединяване, Борба с войната, Фалшификати и богатства, Епоха на „постистината“*. Представени са интригуващи разкази за едни от най-големите измами и фалшификации в човешката история, обстоятелствата около появата им и с последствията от тях. Разказаните истории са подкрепени с множество примери и визуализирани чрез артефакти, голяма част от които са от колекцията на Дома на европейската история. В експозицията присъстват повече от 100 обекта – произведения на изкуството, фотографии, документи и карти, съдържащи въображаеми територии, описания на магии, подправени биографии на християнски светци, фалшифицирани произведения на изкуство и потребителски стоки.

Експозицията включва и интерактивни пространства, в които посетителите, чрез игри и видео материали, могат да влязат в ролята на проверяващи фактите, сблъсквайки се с трудната задача – да разберат кое е истина и кое лъжа. Авторите на изложбата са разработили и специален уъркшоп за ученици от прогимназиален и гимназиален етап, който се провежда директно в експозиционните зали. Базира се на методологията *visual thinking,* чрез която,насочвани от екскурзовод, учениците сами конструират разказа около избрани спирки в изложбата и така по-трайно запаметяват новите знания, отколкото при класическата беседа. В допълнение, екипът на Националния етнографски музей предлага интерактивни образователни занимания за ученици от I – XII клас, препращащи към факти от българската история и култура и носещи със себе си важни поуки по темата за истината и лъжата.

Допълнителна информация и рекламни материали за изложбата ще намерите на сайта на Националния етнографски музей, като последвате линка: [ИСТИНА ИЛИ ЛЪЖА? ИСТОРИЯ НА ПОДПРАВЯНИЯТА И ФАЛШИФИКАЦИИТЕ - Национален Етнографски Музей - БАН (nembg.com)](https://nembg.com/2398-2/)

Можете да планирате Вашето посещение и да го заявите на следните телефони: 0879 40 93 18, 0879 80 79 47 или 0879 80 71 08. Очакваме Ви!